Trei jucători, OUT din lotul României pentru meciul cu Irlanda de Nord
România va primi vizita Irlandei de Nord, într-un meci amical, vineri, de la ora 21:45, pe Arena Națională din București.
Pentru naționala României va fi unul dintre meciurile de pregătire înainte de EURO 2024. În schimb, Irlanda de Nord a ratat calificarea la turneul final din Germania după ce a încheiat pe locul 5 o grupă din preliminarii unde a înfruntat Danemarca, Slovenia (calificate direct), Finlanda, Kazahstan (ajunse la baraj) și San Marino.
Aioani, Nedelcearu și Opruț, în tribune la România - Irlanda de Nord
În ziua meciului, Edi Iordănescu a stabilit un lot de 26 de jucători pentru duelul cu Irlanda de Nord. Lotul pentru această acțiune cuprinde 29 de nume, astfel că trei dintre fotbaliști vor urmări meciul din tribune.
Selecționerul nu va miza contra Irlandei de Nord pe Marian Aioani (al patrulea portar din lot, după Moldovan, Niță și Târnovanu) Ionuț Nedelcearu (accidentat) și Raul Opruț (convocat de urgență în locul lui Bancu, accidentat).
Cei trei ar putea apărea însă la meciul cu Columbia, care se joacă marți, la Madrid.
Lotul României și numerele tricolorilor pentru meciul cu Irlanda de Nord
- 1 - Florin Niță
- 2 - Andrei Rațiu
- 3 - Radu Drăgușin
- 4 - Cristian Manea
- 5 - Adrian Șut
- 6 - Marius Marin
- 7 - Denis Alibec
- 8 - Alexandru Cicâldău
- 9 - George Pușcaș
- 10 - Nicolae Stanciu
- 11 - Florin Tănase
- 12 - Horațiu Moldovan
- 13 - Valentin Mihăilă
- 14 - Ianis Hagi
- 15 - Andrei Burcă
- 16 - Ștefan Târnovanu
- 17 - Adrian Rus
- 18 - Răzvan Marin
- 19 - Denis Drăguș
- 20 - Dennis Man
- 21 - Olimpiu Moruțan
- 22 - Vasile Mogoș
- 23 - Deian Sorescu
- 24 - Darius Olaru
- 25 - Florinel Coman
- 26 - Bogdan Racovițan
Urmăriți SPORT.RO și pe Google News